Stefan Ruzowitzky

Stefan Ruzowitzky (naskiĝis la 25-an de decembro 1961 en Vieno) estas aŭstria reĝisoro kaj scenaristo. En 2008 lia kineja filmo Die Fälscher ricevis la Akademian Premion kiel plej bona eksterusona filmo.

 Biografio 
Grandan parton de sia infanaĝo Stefan Ruzowitzky pasigis en la urbo Düsseldorf en okcidenta Germanio, kiel lia patro laboris kiel inĝeniero. Post kiam la familio revenis al Aŭstrio, li frekventis gimnazion en la urbo Linco, kaj tie abituriĝis. Li studis teatran sciencon kaj historion en la viena universitato kaj produktis plurajn popmuzikajn filmetojn, ekzemple por 3-o-Matic ("Success"), N'Sync ("Tearin' up my heart") aŭ Stefan Raab ("Ich mache nur noch Volksmusik"). Ekde la jaro 1999 li estas edzo de Birgit Sturm (naskiĝis en 1968), la paro havas du infanojn kaj loĝas en Klosterneuburg.

 Listo de filmoj (elekto) 
 Reĝisoro 
 1994: Montevideo (televida komedia programo)
 1996: Tempo
 1998: Die Siebtelbauern
 2000: Anatomie
 2001: Die Männer Ihrer Majestät
 2003: Anatomie 2
 2007: Die Fälscher
 2009: Hexe Lilli – Der Drache und das magische Buch
 2011: The Last Voyage Of Demeter

 Scenaro 
 1996: Tempo
 1998: Die Siebtelbauern
 2000: Anatomie
 2003: Anatomie 2
 2007: Die Fälscher
 2009: Hexe Lilli – Der Drache und das magische Buch

 Premioj (elekto) 
eta|Stefan Ruzowitzky en la internacia filmfestivalo Berlinale de 2007
 1997: premio "longa filmo" en la Filmfestivalo "Max Ophüls" Saarbrücken
 1998: premio "plej bona filmo" de la Internacia Filmfestivalo Roterdama pro Die Siebtelbauern
 1998: premio "plej bona filmo" de la Flandra Filmfestivalo pro Die Siebtelbauern
 1998: premio de la ministroprezidanto de Sarlando pro Die Siebtelbauern
 1998: premio de la Semana Internacional de Cine de Valladolid pro Die Siebtelbauern
 2007: kandidatigo pri la premio Ora Urso pro Die Fälscher
 2007: kulturpremio de la urbo Klosterneuburg
 2008: premio Goldener Rathausmann de la urbo Vieno
 2008: premio Romy pro Die Fälscher
 2008: Akademia Premio kiel plej bona neusona filmo pro Die Fälscher

 Eksteraj ligiloj 


 intervjuo kun Stefan Ruzowitzky en la retejo uncut.at
 intervjuo kun reĝisoro Stefan Ruzowitzky pri "Die Fälscher" en la retejo filmnews.at 
 germanlingvaj publikaj reagoj al la ricevo de la Akademia Premio en la retejo reuters.com 


Kategorio:Aŭstraj reĝisoroj
Kategorio:Aŭstraj scenaristoj
Kategorio:Vienanoj